Safawi Rasid

Muhammad Safawi bin Rasid (lahir 5 Mac 1997) ialah seorang pemain bola sepak profesional Malaysia yang kini bermain sebagai pemain tengah.Dipinjamkan dari Johor Darul Ta'zim dan pasukan kebangsaan Malaysia. Safawi mencipta sensasi bola sepak tanah air pada tahun 2018-2019 sehingga dipancing oleh kelab Liga Divisyen 1 Portugal secara pinjaman. Beliau terkenal dengan kemampuan sepakan bola percuma melengkung dan kemampuan untuk membuat tendangan jarak jauh. Safawi sudah menjaringkan 20 gol untuk Malaysia dan masuk dalam senarai penjaring terbanyak sepanjang zaman bersama Harimau Malaya dan juga beliau menjadi salah satu pemain tengah terbaik Malaysia pada era sekarang dianggap karena kebolehan nya di lini tengah dan depan menciptakan peluang gol dan juga mampu bermain secara indah dilapangan.

Kehidupan awal
Safawi tinggal di Kampung Bukit Chatak, Dungun dan bersekolah di Sekolah Menengah Kebangsaan Seri Dungun, Terengganu pada 2010 sebelum berpindah ke Sekolah Sukan Bukit Nenas untuk meningkatkan kemahiran bola sepaknya sehingga 2014. Beliau bermain bola sepak untuk pasukan sekolahnya sejak tahun pertama menjadi pelajar sekolah menengah.

Safawi mempunyai 13 adik beradik dan kebanyakannya terlibat dengan sukan seperti sepak takraw, bola sepak, dan hoki. Beliau merupakan anak kesembilan.

Kehidupan peribadi
Safawi dan Syifa Melvin telah mendirikan rumah tangga pada 28 November 2022 di Hilton Petaling Jaya.

Kerjaya kelab
Kerjaya remaja
Menjelang 2011, T-Team FC telah menubuhkan sebuah akademi bola sepak di seluruh enam bandar Terengganu, Dungun, Marang, Besut, Kemaman, Setiu dan Kuala Terengganu oleh ketua jurulatih, Jibang Marzuki. Semua pemain Akademi Bola Sepak mestilah berumur di bawah 18 tahun dan Jibang Marzuki berjaya mengadakan permainan untuk setiap pasukan setiap minggu untuk memastikan prestasi terbaik sebelum pergi ke pra-pemilihan kelab bola sepak T-Team pada akhir tahun ini.

Safawi Rasid, yang berumur 15 tahun ketika menyertai Akademi Kelab Bola Sepak T-Team Dungun, selalu membuat penampilan dalam kesebelasan utama untuk pasukannya pada setiap perlawanan. Beliau pernah bermain sebagai pemain tengah pusat dan menyukai menjaringkan tendangan jarak jauh dengan kaki kirinya. Pengurusnya pada masa itu, megingatkan semula bahawa beliau pergi ke Safawi dan memaksanya untuk menghadiri latihan kerana dia percaya bahawa Safawi mempunyai masa depan yang cerah. Sejak itu, Safawi mewakili pasukan bola sepak Terengganu setiap tahun untuk kejohanan MSSM.

Ketika berusia 16 tahun, beliau berpindah ke Sekolah Sukan Bukit Nenas untuk memperbaiki kemahiran bola sepaknya, 66 kilometer jauhnya dari rumah. Oleh kerana bakat hebatnya di Liga Sekolah Sukan, jurulatih T-Team, Rahmad Darmawan memilihnya untuk menghadiri latihan dengan skuad utama. Safawi cepat mengagumkan Rahmad dan tidak lama lagi menjadi sebahagian daripada skuad utama.

Johor Darul Ta'zim
Pada Disember 2016, diumumkan bahawa Safawi telah bersetuju untuk menandatangani kontrak bersama juara liga Johor Darul Ta'zim FC. Beliau telah diberikan jersi nombor 29.

Musim 2017
Pada 7 Februari 2017, Safawi tampil dalam pertandingan Liga Juara-Juara AFC 2017 menentang Gamba Osaka yang dimana pasukan beliau tewas 0-3. Pada 27 Januari 2017, Safawi membuat kemunculan liga dalam kemenangan 3-1 ke atas Felda United selepas masuk dari bangku simpanan. 

Pada 15 Julai 2017, beliau menjaringkan gol pertamanya dalam Liga Super Malaysia untuk kelab barunya dalam kemenangan 3-1 terhadap Sarawak FA. Pada penghujung musim, Safawi meraih kejohanan pertamanya dalam Piala Malaysia dan Liga Super Malaysia yang pertama untuk musim, membantu Johor Darul Ta'zim memenangi gelaran liga ke-4 dan Piala Malaysia pertama dalam sejarah mereka.

Kerjaya antarabangsa
Safawi Rasid telah membuat kemunculan sulung untuk penampilan antarabangsa bermain untuk Malaysia Bawah-22 dalam Piala Negara-Negara 2016. Pada bulan Ogos 2016, Safawi Rashid telah dipanggil ke pasukan kebangsaan Malaysia untuk perlawanan menentang Indonesia. Beliau membuat penampilan pertama untuk pasukan senior dalam perlawanan sebagai permulaan, dan Malaysia tewas 0-3.http://www.espnfc.com/blog/football-asia/153/post/2942480/malaysia-concede-three-times-in-21-minutes-in-aff-friendly-loss-to-indonesia

Bermula kariernya bersama pasukan T-Team, Safawi menyerlah dan pada 2017 Johor Darul Takzim telah menandatangani pemain ini seterusnya menjadi pemain skuad utama sehingga saat ini. Safawi bukanlah penjaring utama di JDT namun dia banyak menjaringkan gol penting yang membantu pasukan. Prestasinya pada tahun 2019 juga agak memberangsangkan untuk skuad kebangsaan dimana dia menjaringkan 4 gol dalam 4 kemunculannya untuk kelayakan Piala Dunia Qatar dengan 2 gol terbaru kemenangan dalam menentang Indonesia.

 Statistik kerjaya 

 Antarabangsa 

+Kemunculan dan gol mengikut pasukan dan tahunPasukanTahunKemunculanGolMalaysia201630201732201811220191062021852022143202392202441Jumlah6121
+NoTarikhTempatLawanSkorKeputusanPertandingan110 November 2017Stadium Buriram, Buriram, Thailand1–41–4Kelayakan Piala Asia AFC 2019213 November 20171–41–433 November 2018Stadium Nasional Bukit Jalil, Kuala Lumpur, Malaysia2–03–0Persahabatan411 Disember 20182–22–2Piala AFF 201852 Jun 20191–02–0Persahabatan67 Jun 20194–07–1Kelayakan Piala Dunia FIFA 202275–189 November 20191–01–0Persahabatan919 November 20191–02–0Kelayakan Piala Dunia FIFA 2022102–01115 Jun 2021Stadium Al-Maktoum, Dubai, Emiriah Arab Bersatu1–01–0126 Disember 2021Stadium Bishan, Bishan, Singapura1–03–1Piala AFF 2020139 Disember 20211–04–0142–0154–0161 Jun 2022Stadium Nasional Bukit Jalil, Kuala Lumpur, Malaysia1–02–0Persahabatan178 Jun 20221–03–1Kelayakan Piala Asia AFC 20231814 Jun 20221–04–11914 Jun 2023Stadium Sultan Mizan Zainal Abidin, Kuala Terengganu, Malaysia3–14–1Persahabatan2020 Jun 20231–010–02111 Jun 2024Stadium Nasional Bukit Jalil, Kuala Lumpur, Malaysia1–13–1Kelayakan Piala Dunia FIFA 2026

Rujukan

Pautan luar
 Profil Safawi Rasid  di Harimau Malaysia
 Profil Safawi Rasid di Metafootball

Kategori:Kelahiran 1997
Kategori:Orang hidup
Kategori:Orang dari Terengganu
Kategori:Pemain bola sepak Malaysia
Kategori:Pemain bola sepak antarabangsa Malaysia
Kategori:Pemain Liga Super Malaysia
Kategori:Pemain Johor Darul Ta'zim FC
Kategori:Orang Malaysia berketurunan Melayu
Kategori:Muslim Malaysia
Kategori:Pemain tengah (bola sepak)